Avviż Legali Importanti

|

31987L0524

L-ewwel Direttiva Tal-Kummissjoni tas-6 ta' Ottubru 1987 li tipprovdi metodi tal-Komunità ta' teħid ta' kampjuni għal analiżi kimika għall-monitoraġġ ta' prodotti tal-ħalib priservat

Official Journal L 306 , 28/10/1987 P. 0024 - 0031 Finnish special edition: Chapter 13 Volume 16 P. 0212  Swedish special edition: Chapter 13 Volume 16 P. 0212  CS.ES Chapter 13 Volume 008 P. 350  - 357 ET.ES Chapter 13 Volume 008 P. 350  - 357 HU.ES Chapter 13 Volume 008 P. 350  - 357 LT.ES Chapter 13 Volume 008 P. 350  - 357 LV.ES Chapter 13 Volume 008 P. 350  - 357 MT.ES Chapter 13 Volume 008 P. 350  - 357 PL.ES Chapter 13 Volume 008 P. 350  - 357 SK.ES Chapter 13 Volume 008 P. 350  - 357 SL.ES Chapter 13 Volume 008 P. 350  - 357

		L-ewwel Direttiva Tal-Kummissjonitas-6 ta' Ottubru 1987li tipprovdi metodi tal-Komunità ta' teħid ta' kampjuni għal analiżi kimika għall-monitoraġġ ta' prodotti tal-ħalib priservat(87/524/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 85/591/KEE ta' l-20 ta' Diċembru 1985 dwar l-introduzzjoni tal-metodi tal-Komunità ta' teħid ta' kampjuni u analiżi għall-monitoraġġ ta' oġġetti ta' l-ikel maħsuba għall-konsum tal-bniedem [1], u partikolarment l-Artikolu 1(1) tagħha,Billi d-Direttiva tal-Kunsill 76/118/KEE tat-18 ta' Diċembru 1975 dwar l-approssimazzjoni tal-liġijiet ta' l-Istati Membri dwar ċertu ħalib priservat disidratat inparti jew kollu għall-konsum tal-bniedem [2], kif emendata l-aħħar bl-Att ta' Adeżjoni ta' Spanja u l-Portugall, tipprovdi regoli tal-Komunità li jiggvernaw il-kompożizzjoni, l-użu ta' indikazzjonijiet riservati, kondizzjonijiet ta' manifattura u tikkettjar tal-prodotti fil-kwistjoni;Billi, bis-saħħa ta' l-Artikolu 1(1) tad-Direttiva 85/591/KEE, kampjuni ta' ċertu prodotti għandhom jittieħdu skond il-metodi tal-Komunità għall-iskop tad-determinazzjoni tal-kompożizzjoni, kondizzjonijiet ta' manifattura, imballaġġjew tikkettjar tagħhom;Billi huwa mixtieq li jkunu adottati serje ta' metodi inizjali għall-metodi għat-teħid ta' kampjun għal analiżi kimika li dwarhom intemmu studji;Billi il-miżuri provduti f'din id-Direttiva huma bi qbil ma' l-opinjoni tal-Kumitat Permanenti għal oġġetti ta' l-ikel,ADOTTAT DIN ID-DIRETTIVA:L-Artikolu 1L-Istati Membri għandhom jieħdu l-miżuri neċessarji sabiex jiżguraw li t-teħid tal-kampjuni kif msemmi fl-Anness isir skond il-metodi deskritti hemm.L-Artikolu 2L-Istati Membri għandhom jieħdu l-miżuri neċessarji sabiex iħarsu din id-Direttiva sa mhux aktar tard mis-6 ta' April. Għandhom javżaw minnufih lil Kummisjoni bihom.L-Artikolu 3Din id-Direttiva hijaindirizzata lill-Istati Membri.Magħmula fi Brussel, fis-6 ta' Ottubru 1987.Għall-KummissjoniCockfieldIl-Viċe-President[1] ĠU L 372, tal-31.12.1985, p. 50.[2] ĠU L 24, tat-30.1.1976, p. 49.--------------------------------------------------L-ANNESSMETODI TA' KAMPJUNI RELATATI GĦALL-KONTROLL TA' ANALIŻI KIMIKA TA' PRODOTTI TAL-ĦALIB PRISERVAT DISIDRATAT F'PARTI JEW KOLLUI. DISPOŻIZZJONIJIET ĠENERALI1. Istruzzjonijiet amministrattivi1.1. ImpjegatiIl-kampjun għandu jittieħed minn persuna kwalifikata awtorizzata kif speċifikat mir-regolamenti ta' l-Istat Membru.1.2. Siġillar u tikettjar ta' kampjuniKull kampjun meħud għall-użu uffiċjali għandu jkun imwaħħal fil-post ta' kampjuni u identifikat skond ir-regolamenti ta' l-Istat Membru.1.3. Kampjuni replikatiTa' l-inqas żewġ kampjuni ekwivalenti għandhom ikunu preparati simultanjament għall-analiżi. Taħt riserva ta' leġislazzjoni tal-Komunità li għandha tkun definita, il-proċedura u n-numru ta' kampjuni li għandhom jittieħdu li jiddependu fuq il-leġislazzjoni nazzjonali xierqa għal kull Stat Membru.Il-kampjuni għandhom jintbagħtu lill-laboratorju kemm jista' jkun malajr possibbli wara li jittieħed il-kampjun.1.4. RapportIl-kampjuni għandhom ikunu akkompanjati b'rapport, li għandu jkun stabbilit bi qbil mal-leġislazzjoni ta' l-Istat Membru.2. Tagħmir għall-KampjuniSpeċifikazzjonijietIt-tagħmir għall-kampjuni kollu għandu jkun ta' materjal tajjeb ta' saħħa adegwata, li ma jġibx kambjament fil-kampjun li jista' jaffettwa xi riżultat ta' l-eżami sussegwenti u m'għandux jikkawża xi kambjament fil-kampjuni waqt li jkun qed jittieħed il-kampjun. L-użu ta' l-azzar inossidabbli huwa rakkommandat.L-uċuħ kollha għandhom ikunu fini u mingħajr qsim u l-kantunieri kollha għandhom ikunu tondi. It-tagħmir għall-kampjuni għandu jħares il-ħtiġiet imniżżla fir-rigward ta' kull prodott li għandu jitteħidlu l-kampjun.3. Kontenituri tal-kampjuniSpeċifikazzjonijietIl-kontenituri tal-kampjuni u l-għotjien għandhom ikunu ta' materjali u kostruzzjoni li jipproteġġu adegwatament il-kampjun u li ma jġibux bidla fil-kampjun li jistgħu jaffettwaw kull riżultat ta' l-analiżi sussegwenti jew ta' l-eżami. Il-materjali li huma xierqa jinkludu ħġieġ, xi metalli u xi plastiks. Il-kontenituri għandhom preferibilment ikuni opaki. Jekk trasparenti jew trasluċenti l-kontenitur bil-kontenut għandu jinżamm f'post mudlam.Il-kontenituri u l-għotjien għandhom ikunu nodfa u niexfa. Il-forma u l-kapaċità tal-kontenitur għandhom ikunu xierqa mal-ħtiġiet provduti għall-prodott li jittiħidlu kampjun.Kontenituri tal-plastik ta' servizz wieħed, kontenituri magħmula mill-plastik, laminati li jinkludu fojl ta' l-aluminju jew basktijiet tal-plastik tajbin, b'metodi xierqa ta' għeluq, jistgħu jintużaw.Il-kontenituri barra dawk il-basktijiet tal-plastik għandhom jkunu magħluqa sew kemm permezz ta' stopper tajjeb jew screw-cap tal-metall jew materjal tal-plastik li għandu, jekk neċessarju, liner tal-plastik li jaqta' l-arja. Kull stopper jew liner użat m'għandux jinħall, ma jassorbix u għandu jkun kontra l-grass, u m'għandux jinfluwenza r-riħa, it-togħma, il-proprjetajiet jew kompożizzjoni tal-kampjun.L-istoppers għandhom ikunu, jew koperti, b'materjal li ma jassorbix u mingħajr riħa.4. Teknika tal-kampjunIl-kontenitur tal-kampjun għandu jkun magħluq immedjatament wara li jittieħed il-kampjun.5. Ħażna tal-kampjuniIt-temperaturi tal-ħażna rakkommandati tal-kampjuni tad-diversi prodotti m'għandhomx jaqbżu il-25°C. Il-ħin tal-ħażna u t-temperatura għandhom ikunu kkunsidrati flimkien u mhux separatament.6. Trasport ta' kampjuniIl-kampjuni għandhom jinġiebu lil-laboratorju responsabbli għat-testijiet kemm jista' jkun malajr possibbli (preferibilment f'24 siegħa ta' teħid tal-kampjun).Matul it-transitu, għandhom jittieħdu prekawzjonijiet sabiex jipprevjenu l-esposizzjoni għall-irwejjaħ li jikkontaminaw, għad-dawl tax-xemx dirett u għal temperaturi ogħla minn 25 °C.II. METODU 1: TEĦID TA' KAMPJUNI TA' ĦALIB PARZJALMENT DISIDRATATI1. L-iskop u l-qasam ta' l-applikazzjoni- ħalib mingħajr ħlewwa kondensat b'ħafna xaħam,- ħalib mingħajr ħlewwa kondensat,- ħalib mingħajr ħlewwa kondensat parzjalment xkumat,- ħalib mingħajr ħlewwa kondensat xkumat,- ħalib bil-ħlewwa kondensat,- ħalib xkumat bil-ħlewwa kondensat,- ħalib bil-ħlewwa kondensat parzjalment xkumat.2. Tagħmir2.1. ĠeneraliAra t-Taqsima 2 tad-Dispożizzjonijiet Ġenerali.2.2. Plungers u agitatorsPlungers jew agitators, għat-taħlit tal-likwidi bil-bulk, għandhom ikunu ta' arja suffiċjenti sabiex iqallbu adegwatament il-prodott mingħajr l-iżvilupp ta' togħma ta' qtugħ. Minħabba l-forom u daqsijiet differenti ta' kontenituri, l-ebda disinn speċifiku ta' plunger ma jista' jkun rakkommandat għall-iskopijiet kollha, imma l-plungers għandhom ikunu ddisinjati b'ċertu mod hekk sabiex jiġi evitat grif tal-wiċċ minn ġewwa tal-kontenituri tal-prodott matul l-aġitazzjoni.Materjal xieraq ġie deskritt fit-Taqsima 2 tad-Dispożizzjonijiet Ġenerali.Forma ta' plunger rakkommandata bħala li hija tajba għat-taħlit tal-likwidi fi bramel jew f'laned għandha d-dimensjonijiet li ġejjin (Fig. 1): disk ta' 150 millimetri fid-dijametru, perforat b'sitt toqob kull waħda ta' 12,5 millimetri fid-dijametru fuq ċirku ta' 100 millimetri fid-dijametru, id-disk li jkun imwaħħal ċentralment ma' virga metallika, it-tarf l-ieħor li minnu jiffurma manku minn fejn jinżamm. It-tul tal-virga, li tinkludi l-manku, għandu jkun approssimament ta' metru 1.Plunger tajjeb għall-użu għal tankijiet żgħar, għandu d-dimensjonijiet approssimati li ġejjin (Fig. 2): virga ta' tul ta' mhux inqas minn 2 metri, mwaħħla ma' disk ta' 300 millimetri fid-dijametru perforat bi 12-il toqba kull waħda ta' 30 millimetri fid-dijametru fuq ċirku ta' 230 millimetri fid-dijametru.Għat-taħlit tal-kontenuti ta' reċipjenti kbar, aġitazzjoni mekkanika jew aġitazzjoni b'arja kompressa nadifa huwa xieraq. Pressa ta' l-arja u volum minimi għandhom jintużaw sabiex jipprevjenu l-iżvilupp fit-togħma ta' qtugħ.Nota:Kull meta "arja kompressa nadifa" hija meħtieġa minn din il-gwida, huwa neċessarju li tintuża arja kompressa li minnha l-kontaminanti kollha (inklużi ż-żejt, l-ilma u t-trab) ġew esklużi.2.3. Apparat li jħawwadXfafar wisgħin ta' fond suffiċenti sabiex jilħaq il-qiegħ tal-kontenitur tal-prodott, u li preferibilment għandu tarf wieħed iffurmat għall-kontorn tal-kontenitur (ara Fig. 3).2.4. DippersDipper b'daqs u forma tajba għall-ġbir tal-kampjun jidher fil-Figura 4. Id-dipper għandu jkun imwaħħal b'manku solidu ta' l-inqas 150 millimetri twil. Il-kapaċità tad-dipper m'għandhiex tkun inqas minn 50 millimetri. Huwa vantaġġ għall-manku li jintlewa. Il-forma għall-ponta tat-tazza tippermetti nesting għad-Dippers.Alternattivament, dipper ta' kapaċità simili jista' jintuża, iżda għandu jkollu ġnub paralleli gradwati f'ħames taqsimiet indaqs għall-assistenza f'kunsinni proporzjonati ta' kampjuni miżmuma f'iktar minn kontenitur wieħed.2.5. VirgaTonda, madwar metru twila u 35 millimetri fid-dijametru.2.6. KonteniturGħal kapaċità ta' sub-kampjun ta' 5 litri, b'ħalq wiesgħa.2.7. Mgħarfa jew spatulaXafra wiesgħa.2.8. Kontenituri tal-kampjuniAra it-Taqsima 3 tad-Dispożizzjonijiet Ġenerali.3. Proċedura3.1. Teħid ta' kampjuni ta' ħalib mingħajr ħlewwa parzjalment disidratiGħandu jittieħed kampjun ta' mhux inqas minn 200 grammi.3.1.1. Il-prodott għandu jkun imħallat sew bil-plunging jew bit-tħawwid, jew b'aġitazzjoni mekkanika, jew billi jiġi mferra minn kontenitur għall-ieħor, jew bl-użu ta' arja kompressa nadifa (ara nota 2.2), sakemm tinkiseb omoġenità suffiċenti.Ħu kampjun immedjatament wara t-taħlita permezz ta' dipper. Jekk il-kisba ta' omoġenità suffiċenti tippreżenta diffikultajiet, għandhom jittieħdu kampjuni minn porzjonijiet differenti tal-kontenitur tal-prodott għal total ta' mhux inqas minn 200 grammi. (Għandu jkun notat li jekk il-kampjun huwa taħlita ta' sub-kampjuni fuq it-tabella tal-kampjun u fir-rapport li jakkumpanjah).3.1.2. Prodotti ta' kampjun ippakkjati f'kontenituri ta' bejgħ żgħar.Il-kontenitur intatt u mhux miftuħ jista' jikkonstitwixxi l-kampjun. Kontenitur wieħed jew iktar bl-istess numru tal-batch jew kodiċi għandhom jittieħdu sabiex jagħmlu kampjun ta' mhux inqas minn 200 grammi.3.2. Teħid ta' kampjun ta' ħalib bil-ħlewwa parzjalment disidratat3.2.1. ĠeneraliIt-teħid ta' kampjuni ta' kontenituri kbar ta' ħalib bil-ħlewwa parzjalment disidratat jista' jkun ta' diffikultà estrema, partikolarment meta l-prodott mhux omoġenju u huwa ta' viskożità qawwija. Problemi ta' teħid ta' kampjuni jistgħu jinqalgħu fil-preżenza ta' kristalli kbar ta' sakkarożju jew laktożju, jew bil-preċipitazzjoni ta' imluħa varji li jista' jiġri fil-korp tal-prodott jew jaderixxu mal-ħitan, jew fil-preżenza ta' materja magħqda. Tali kondizzjonijiet għandhom isiru apparenti meta virga għall-kampjun tkun introdotta fil-kontenitur ta' prodott u tkun irtirata wara li ssir esplorazzjoni kemm jista' jkun kbira ta' kuntatt. Sakemm id-daqs tal-kristalli taz-zokkor ma jkunx ikbar minn 6 millimetri, diffikultajiet fit-teħid ta' kampjun m'għandhomx ikunu esperjenzati minħabba din il-kawża. Meta l-prodott mhux omoġenju, il-fatt għandu jkun notat fuq it-tikketta tal-kampjun tar-rapport li jakkompanjah. Billi ħalib bil-ħlewwa kondensat huwa maħżun frekwentament f'temperatura atmosferika, huwa rakkommandat li biexjinkiseb kampjun rappreżentattiv il-kontenuti għandhom jinġiebu f'temperatura ta' mhux inqas minn 20 °C.3.2.2. ProċeduraGħandu jittieħed kampjun ta' mhux inqas minn 200 grammi.- Kontenituri miftuħaGħandu jitneħħa tarf wieħed tal-kontenitur, imnaddaf minn qabel u mnixxef sabiex jipprevieni materja estranea milli taqa' fil-bulk matul il-proċess tal-ftuħ. Il-kontenuti għandhom ikunu mħallta bl-użu ta' apparat li jħawwad (ara Fig. 3). Ix-xafra għandha tkun mibruxa madwar il-ġnub u l-qiegħ tal-kontenitur sabiex tneħħi kull prodott li jaderixxi. Il-kontenut għandu jkun imħallat minn kumbinazzjoni ta' movimenti ta' tidwir u vertikali, bl-apparat li jħawwad inklinat dijagonalment, waqt li tingħata attenzjoni li tkun evitata inkorporazzjoni ta' l-arja fil-kampjun. L-apparat li jħawwad għandu jkun rtirat u il-ħalib kondensat li jaderixxi għandu jkun trasferit fil-kontenitur (2.6) ta' 5 litri permezz ta' spatula jew mgħarfa. It-taħlit u l-irtirar għandu jkun ripetut sakemm jinġabru 2 litri sa 3. Dan għandu jittieħed sakemm omoġenu u kampjun ta' mhux inqas minn 200 grammi għandu jittieħed.- Drums magħluqa bil-bungs fit-tarf, jew fil-ġenbGħar-raġunijiet deskritti fil-3.2.1, it-teħid ta' kampjuni mit-toqba tal-bung huwa tajjeb biss b'ħalib kondensat li joħroġ malajr u huwa ta' konsistenza uniformi. Il-kontenuti għandhom ikunu mħallta billi titpoġġa virga fit-toqba tal-bung, u wara l-esplorazzjoni u t-tidwir kemm jista' jkun fid-direzzjonijiet kollha, il-virga għandha tiġi ritirata u kampjun għandu jkun preparat kif deskritt fil-3.2.1. Alternattivament, il-kontenuti jistgħu jitħallew jiġru f'kontenitur tajjeb, waqt li tingħata attenzjoni li jinġabar kemm jista' jkun mill-kontenuti mid-drum. Wara t-tħawwid bl-apparat li jħawwad il-kampjun għandu jinġabar kif deskritt fil-3.2.1.3.2.3. Prodotti ta' kampjun ippakkjati f'kontenituri żgħar bl-imnutIl-kontenitur intatt u mhux miftuħ jista' jikkonstitwixxi il-kampjun. Kontenitur wieħed jew iktar bl-istess numru tal-batch jew kodiċi għandhom jittieħdu sabiex jagħmlu kampjun ta' mhux inqas minn 200 grammi.3.3. Preservazzjoni, ħażna u trasport ta' kampjunAra taqsimiet 5 u 6 tad-Dispożizzjonijiet Ġenerali.III. METODU 2: TEĦID TA' KAMPJUNI TA' PRODOTTI TAL-ĦALIB PRISERVATI FIL-FORMA TA' TRAB1. L-iskop u l-qasam ta' l-applikazzjoniDan il-metodu jiddeskrivi il-kampjun għal analiżi ta':- ħalib niexef sħiħ jew trab tal-ħalib sħiħ,- ħalib xkumat niexef jew trab tal-ħalib xkumat,- ħalib parzjalment xkumat niexef jew trab tal-ħalib parzjalment xkumat,- ħalib b'ħafna xaħam niexef jew trab tal-ħalib b'ħafna xaħam.2. TagħmirAra t-Taqsima 2 tad-Dispożizzjonijiet Ġenerali.2.1. Borers ta' tul suffiċenti sabiex jilħqu l-qiegħ tal-kontenitur tal-prodottBorers li jikkonformaw mad-deskrizzjoni mogħtija fil-Parti IV huma xierqa.2.2. Scoop, mgħarfa jew spatula bix-xafra wiesgħa2.3. Kontenituri tal-kampjuniAra t-Taqsima 3 tad-Dispożizzjonijiet Ġenerali.3. Proċedura3.1. ĠeneraliGħandha tingħata attenzjoni sabiex jitnaqqas l-assorbiment ta' l-umdità atmosferika mill-kontenut tal-kontenitur tal-prodott jew fil-perjodu qabel it-teħid ta' kampjuni għall-analiżi. Il-kontenitur tal-prodott għandu jingħalaq sew wara t-teħid ta' kampjuni.3.2. KampjunGħandu jittieħed kampjun ta' mhux inqas minn 200 grammi. Il-borer nadif u niexef għandu jgħaddi mill-prodott, jekk neċessarju bil-kontenitur inklinat jew imniżżel fuq il-ġenb tiegħu. Il-qasma għandha tkun orjentata 'l isfel u rata ugwali ta' penetrazzjoni użata. Meta l-borer jilħaq il-qiegħ tal-kontenitur għandu jkun imdawwar 180°, ritirat u l-kontenuti skarigati fil-kontenitur tal-kampjun. Borer wieħed jew iktar għandhom jittieħdu sabiex isir kampjun ta' mhux inqas minn 200 grammi. Il-kontenitur tal-kampjun għandu jkun magħluq immedjatament wara li l-kampjun huwa komplut.3.2.1. Il-prodotti ta' kampjun ippakkjati f'pakkeġġi żgħar bl-imnutIl-pakkeġġ intatt u mhux miftuħ jista' jikkonstitwixxi l-kampjun. Kontenitur wieħed jew iktar bl-istess numru ta' batch jew kodiċi għandhom jittieħdu sabiex isir kampjun ta' mhux inqas minn 200 grammi.Nota:Meta l-prodotti huma deskritta bħala "instant", pakkeġġ li mhux miftuħ sħiħ għandu jikkonstitwixxi l-kampjun.3.3. Preservazzjoni, ħażna u trasport ta' kampjunAra t-Taqsimiet 5 u 6 tad-Dispożizzjonijiet Ġenerali.IV. BORERS GĦAT-TEĦID TA' KAMPJUNI TA' ĦALIB PRISERVAT TAT-TRAB BIL-BULK1. Tipi ta' borersTip A : twilTip B : qasir(ara Fig. 5).2. MaterjaliXafra u zokk għandhom isiru minn metall illustrat, preferibilment mill-azzar inossidabbli.Il-manku tat-tip twil għandu preferibilment isir mill-azzar li ma jissaddadx.Il-borer tat-tip qasir għandu jkollu maqbad li jista' jinqala' ta' l-injam jew tal-plastik, imwaħħal ma' bayonet catch fix-xafra.3. Kostruzzjoni3.1. Il-forma, l-materjal u t-tlestija għandhom ikunu b'mod li jippermettu li l-borer jitnaddaf faċilment.3.2. It-tarf maħruġ tax-xafra tat-tip A għandu jkun jaqta' biżżejjed sabiex issevi bħala scraper.3.3. Il-ponta tax-xafra għandha tkun taqta biżżejjed sabiex tiffaċilita t-teħid tal-kampjuni.4. Dimensjonijiet prinċipaliIl-borers għandhom jikkonformaw mad-dimensjonijiet (suġġetti għal tolleranza ta' 10%) kif jidhru fit-tabella t'hawn taħt:(Dimensjonijiet f'mm) || Tip A Twil | Tip B Qasir |Tul tax-xafra | 800 | 400 |Wisa' tal-metall tax-xafra | 1 sa 2 | 1 sa 2 |Dijametru intern tax-xafra fil-ponta: | 18 | 32 |Djametru intern tax-xafra fil-manku jew fil-biċċa ta' wara | 22 | 28 |Wisa' tal-qasma fil-ponta | 4 | 20 |Wisa' tal-qasma l-manku jew fil-biċċa ta' wara | 14 | 14 |5. Nota dwar l-użu tal-borers5.1. Ma' trabijiet li ma jimxux malajr, il-borers jistgħu jiddaħħlu vertikalment. Borers ta' Tip A huma wara mimlija kompletament billi jiddawwru u jistgħu jkunu rtirati vertikalment. Borers ta' tip B huma diġà mimlija kompletament matul id-dħul imma għandhom jkunu rtirati f'pożizzjoni oblikwa sabiex jipprevienu telf mit-tarf l-iktar baxx.5.2. Fil-każ ta' trab li jimxi malajr, il-kontenitur għandu jkun inklinat, il-borers imdaħħla kważi orizzontalment bil-qasma 'l isfel u rtirati bil-qasma 'l fuq.+++++ TIFF ++++++++++ TIFF ++++++++++ TIFF ++++++++++ TIFF +++++| |+++++ TIFF +++++--------------------------------------------------


title: Direttiva 2014/95/UE tal-Parlament Ewropew u tal-Kunsill tat- 22 ta' Ottubru 2014 li temenda d-Direttiva 2013/34/UE fir-rigward tad-divulgazzjoni ta' informazzjoni mhux finanzjarja u dwar id-diversità minn ċerti impriżi u gruppi kbar  Test b'rilevanza għaż-ŻEE

text:
               15.11.2014

               MT

               Il-Ġurnal Uffiċjali tal-Unjoni Ewropea

               L 330/1

         DIRETTIVA 2014/95/UE TAL-PARLAMENT EWROPEW U TAL-KUNSILL
   tat-22 ta' Ottubru 2014
   li temenda d-Direttiva 2013/34/UE fir-rigward tad-divulgazzjoni ta' informazzjoni mhux finanzjarja u dwar id-diversità minn ċerti impriżi u gruppi kbar
   (Test b'rilevanza għaż-ŻEE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 50(1) tiegħu,
   Wara li kkunsidraw il-proposta mill-Kummissjoni Ewropea,
   Wara li l-abbozz tal-att leġiżlattiv intbagħat lill-parlamenti nazzjonali,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skont il-proċedura leġiżlattiva ordinarja (2),
   Billi:

               (1)

               Fil-Komunikazzjoni tagħha bit-titolu “l-Att dwar is-Suq Uniku Tnax-il xprun sabiex jiġi stimulat it-tkabbir u r-rinfurzar tal-fiduċja, ‘Flimkien għal tkabbir ġdid’”, adottata fit-13 ta' April 2011, il-Kummissjoni identifikat il-bżonn li żżid sal-istess livell għoli tul l-Istati Membri kollha t-trasparenza tal-informazzjoni soċjali u ambjentali pprovduta minn impriżi fis-setturi kollha. Dan huwa konsistenti għall-aħħar mal-possibilità li l-Istati Membri jirrikjedu, jekk ikun xieraq, titjib ulterjuri tat-trasparenza ta' informazzjoni mhux finanzjarja tal-impriżi, li, min-natura stess tagħha, hija sforz kontinwu.

               (2)

               Il-bżonn li titjieb id-divulgazzjoni tal-informazzjoni ambjentali u soċjali min-naħa tal-impriżi, billi tiġi ppreżenta proposta leġiżlattiva f'dan il-qasam, kienet imtennija fil-komunikazzjoni mill-Kummissjoni bit-titolu “Strateġija rinnovata tal-UE għall-2011–14 għar-Responsabilità Soċjali Korporattiva” adottata fil-25 ta' Ottubru 2011.

               (3)

               Fir-riżoluzzjonijiet tiegħu tas-6 ta' Frar 2013 dwar, rispettivament, “ir-Responsabilità soċjali korporattiva: imġiba kummerċjali responsabbli u trasparenti u tkabbir sostenibbli” u “Ir-Responsabilità soċjali korporattiva: il-promozzjoni tal-interessi tas-soċjetà u rotta lejn l-irkupru sostenibbli u inklużiv” il-Parlament Ewropew għaraf l-importanza li n-negozji jiddivulgaw informazzjoni dwar is-sostenibblità bħal fatturi soċjali u ambjentali, bil-għan li jiġu identifikati r-riskji għas-sostenibbiltà u tiżdied il-fiduċja bejn l-investitur u l-konsumatur. Tabilħaqq, id-divulgazzjoni ta' informazzjoni mhux finanzjarja hija essenzjali għall-ġestjoni tat-tibdil lejn ekonomija globali sostenibbli, billi tikkombina l-profitabilità fuq terminu twil mal-ġustizzja soċjali u l-ħarsien tal-ambjent. F'dan il-kuntest, id-divulgazzjoni ta' informazzjoni mhux finanzjarja tgħin biex il-prestazzjoni tal-impriżi u l-impatt tagħhom fuq is-soċjetà jitkejlu, jiġu mmoniterjati u mmaniġġjati. Għaldaqstant, il-Parlament Ewropew talab lill-Kummissjoni tressaq proposta leġiżlattiva dwar id-divulgazzjoni ta' informazzjoni mhux finanzjarja mill-impriżi li tippermetti flessibilità kbira ta' azzjoni, sabiex titqies in-natura multidimensjonali tar-responsabilità soċjali korporattiva (CSR) u d-diversità tal-politiki dwar is-CSR implimentati min-negozji, akkumpanjata minn livell suffiċjenti ta' kumparabilità biex jiġu ssodisfati l-ħtiġijiet tal-investituri u ta' partijiet interessati oħra kif ukoll il-ħtieġa li l-konsumaturi jingħataw aċċess faċli għall-informazzjoni dwar l-impatt tan-negozji fuq is-soċjetà.

               (4)

               Il-koordinazzjoni ta' dispożizzjonijiet nazzjonali dwar id-divulgazzjoni ta' informazzjoni mhux finanzjarja fir-rigward ta' ċerti impriżi kbar hija ta' importanza għall-interessi tal-impriżi, l-azzjonisti u partijiet interessati oħra lkoll. Il-koordinazzjoni hija meħtieġa f'dawk l-oqsma peress li l-biċċa l-kbira ta' dawk l-impriżi joperaw f'aktar minn Stat Membru wieħed.

               (5)

               Huwa wkoll meħtieġ li jiġi stabbilit ċertu rekwiżit ġuridiku minimu fir-rigward tal-ammont ta' informazzjoni li għandha tkun disponibbli għall-pubbliku u għall-awtoritajiet mill-impriżi madwar l-Unjoni. L-impriżi suġġetti għal din id-Direttiva għandhom jagħtu stampa ġusta u komprensiva tal-politiki, l-eżiti, u r-riskji tagħhom.

               (6)

               Sabiex jissaħħu l-konsistenza u l-komparabbiltà ta' informazzjoni mhux finanzjarja divulgata madwar l-Unjoni, ċerti impriżi kbar għandhom iħejju dikjarazzjoni mhux finanzjarja li jkun fiha informazzjoni relatata tal-anqas ma' kwistjonijiet ambjentali, kwistjonijiet soċjali u relatati mal-ħaddiema, ir-rispett tad-drittijiet tal-bniedem, u kwistjonijiet kontra l-korruzzjoni u t-tixħim. Din id-dikjarazzjoni għandha tinkludi deskrizzjoni tal-politiki, l-eżiti, u r-riskji relatati ma' dawk il-kwistjonijiet u għandha tkun inkluża fir-rapport tal-ġestjoni tal-impriża kkonċernata. Id-dikjarazzjoni mhux finanzjarja għandha tinkludi wkoll informazzjoni dwar il-proċessi tad-diliġenza dovuta implimentati mill-impriża, anki, meta jkun rilevanti u proporzjonat, fir-rigward tal-ktajjen ta' forniment u ta' subkuntrattar tagħha, sabiex l-impatti negattivi eżistenti u potenzjali jiġu identifikati, ipprevenuti u mrażżna. L-Istati Membri għandhom ikunu jistgħu jeżentaw lill-impriżi li huma soġġetti għal din id-Direttiva mill-obbligu li jħejju dikjarazzjoni mhux finanzjarja meta jingħata rapport separat li jikkorrispondi għall-istess sena finanzjarja u li jkopri l-istess kontenut.

               (7)

               Meta l-intraprizi jkunu meħtieġa jħejju dikjarazzjoni mhux finanzjarja, dik id-dikjarazzjoni għandu jkun fiha, fir-rigward ta' kwistjonijiet ambjentali, dettalji dwar l-impatti attwali u prevedibbli tal-operazzjonijiet tal-impriża fuq l-ambjent, u, jekk ikun il-każ, dwar is-saħħa u s-sikurezza, l-użu tal-enerġija rinnovabbli u/jew mhux rinnovabbli, l-emissjonijiet ta' gassijiet b'effett ta' serra, l-użu tal-ilma u t-tniġġis tal-arja. Fir-rigward ta' kwistjonijiet soċjali u dawk relatati mal-ħaddiema, l-informazzjoni provduta fid-dikjarazzjoni tista' tirrigwarda l-azzjonijiet meħuda biex jiggarantixxu l-ugwaljanza bejn is-sessi, l-implimentazzjoni tal-konvenzjonijiet fundamentali tal-Organizzazzjoni Internazzjonali tax-Xogħol, il-kundizzjonijiet tax-xogħol, id-djalogu soċjali, ir-rispett tad-dritt tal-ħaddiema li jkunu mgħarrfa u kkonsultati, ir-rispett għad-drittijiet tat-trejdjunjins, is-saħħa u s-sikurezza fuq ix-xogħol u d-djalogu mal-komunitajiet lokali, u/jew l-azzjonijiet meħuda biex jiżguraw il-ħarsien u l-iżvilupp ta' dawk il-komunitajiet. Fir-rigward tad-drittijiet tal-bniedem, u l-ġlieda kontra l-korruzzjoni u t-tixħim, id-dikjarazzjoni mhux finanzjarja tista' tinkludi informazzjoni dwar il-prevenzjoni tal-abbużi tad-drittijiet tal-bniedem u/jew dwar l-instrumenti fis-seħħ biex jiġu miġġielda l-korruzzjoni u t-tixħim.

               (8)

               L-impriżi li huma soġġetti għal din id-Direttiva għandhom jipprovdu informazzjoni adegwata fir-rigward ta' kwistjonijiet li juru ċar li huma l-aktar li jistgħu jwasslu għall-materjalizzazzjoni tar-riskji prinċipali ta' impatti severi, flimkien ma' dawk li diġà mmaterjalizzaw. Is-severità ta' tali impatti għandha titkejjel skont l-iskala u l-gravità tagħhom. Ir-riskji ta' impatt negattiv jistgħu jirriżultaw mill-attività tal-impriża nnifisha jew inkella jistgħu jkunu marbuta mal-operazzjonijiet tagħha, u fejn ikun rilevanti u proporzjonat, mal-prodotti, is-servizzi jew ir-rabtiet ta' negozju tagħha, inkluż ma' ktajjen ta' forniment jew ta' sottokuntratturi. Dan m'għandux iwassal għal piżijiet amministrattivi addizzjonali għal impriżi żgħar u ta' daqs medju.

               (9)

               Biex jipprovdu din l-informazzjoni, l-impriżi li huma soġġetti għal din id-Direttiva jistgħu jiddependu fuq oqfsa nazzjonali, oqfsa bbażati fl-Unjoni bħall-Iskema ta' Ġestjoni u Awditjar Ekoloġiċi (EMAS), jew oqfsa internazzjonali bħall-Impatt Globali tan-Nazzjonijiet Uniti (NU), il-Prinċipji Gwida dwar in-Negozju u d-Drittijiet tal-Bniedem li jimplimentaw il-Qafas tan-NU “Ipproteġi, Irrispetta u Rrimedja”, l-Organizzazzjoni għall-Kooperazzjoni u l-Iżvilupp Ekonomiku (OECD), il-Linji Gwida għal Impriżi Multinazzjonali, l-Organizzazzjoni Internazzjonali għall-Istandardizzazzjoni ISO 26000, id-Dikjarazzjoni Tripartitika tal-Organizzazzjoni Internazzjonali tax-Xogħol dwar il-prinċipji li jikkonċernaw l-impriżi multinazzjonali u l-politika soċjali, l-Inizjattiva Globali ta' Rappurtar, jew oqfsa internazzjonali rikonoxxuti oħrajn.

               (10)

               L-Istati Membri għandhom jiżguraw li jkun hemm fis-seħħ mekkaniżmi adegwati u effettivi sabiex tiġi żgurata d-divulgazzjoni ta' informazzjoni mhux finanzjarja mill-impriżi b'konformità ma' din id-Direttiva. Għal dan il-għan, l-Istati Membri għandhom jiżguraw li jkun hemm fis-seħħ proċeduri nazzjonali effettivi biex tiġi infurzata l-konformità mal-obbligi stabbiliti f'din id-Direttiva, u li dawn il-proċeduri jkunu disponibbli għall-persuni u l-entitajiet ġuridiċi kollha li jkollhom interess leġittimu, b'konformità mal-liġi nazzjonali, biex jiżguraw li d-dispożizzjonijiet ta' din id-Direttiva jiġu rrispettati.

               (11)

               Il-Paragrafu 47 tad-dokument tal-eżitu tal-Konferenza tan-Nazzjonijiet Uniti Rio +20, intitolat “Il-Futur li Rridu”, jirrikonoxxi l-importanza ta' rappurtar korporattiv dwar is-sostenibbiltà u jinkorġġixxi lill-impriżi, fejn xieraq, biex jikkunsidraw l-integrazzjoni ta' informazzjoni sostenibbli fiċ-ċiklu ta' rappurtar tagħhom. Huwa jinkoraġġixxi wkoll lill-industrija, lill-gvernijiet interessati u lill-partijiet interessati rilevanti, bl-appoġġ tas-sistema tan-Nazzjonijiet Uniti, kif xieraq, biex jiżviluppaw mudelli tal-aħjar prattika u jiffaċilitaw l-azzjoni għall-integrazzjoni tal-informazzjoni finanzjarja u mhux finanzjarja billi jitqiesu l-esperjenzi minn oqfsa diġà eżistenti.

               (12)

               L-aċċess tal-investituri għall-informazzjoni mhux finanzjarja huwa pass fid-direzzjoni tad-dħul fis-seħħ sal-2020 ta' inċentivi tas-suq u tal-politika li jippremjaw l-investimenti tan-negozji fl-effiċjenza, skont il-Pjan Direzzjonali għal Ewropa Effiċjenti fir-Riżorsi.

               (13)

               Il-Kunsill Ewropew, fil-konklużjonijiet tiegħu, tal-24 u l-25 ta' Marzu 2011 talab li jitnaqqas il-piż regolatorju kumplessiv, partikolarment għall-impriżi ż-żgħar u ta' daqs medju (“SMEs”), fuq livell Ewropew u nazzjonali u ssuġġerixxa miżuri biex tiżdied il-produttività, filwaqt li l-Istrateġija Ewropa 2020 għal tkabbir intelliġenti, sostenibbli u inklużiv għandha l-għan li ttejjeb l-ambjent tan-negozju għall-SMEs u li tippromwovi l-internazzjonalizzazzjoni tagħhom. Għalhekk, skont il-prinċipju “Aħseb l-Ewwel fiż-Żgħir”, ir-rekwiżiti l-ġodda ta' divulgazzjoni għandhom japplikaw biss għal ċerti impriżi kbar u gruppi.

               (14)

               L-ambitu ta' dawk ir-rekwiżiti ta' divulgazzjoni mhux finanzjarji għandu jkun definit b'referenza għall-medja tal-għadd ta' impjegati, it-total tal-karta tal-bilanċ u l-fatturat nett. L-SMEs għandhom ikunu eżentati minn rekwiżiti addizzjonali, u l-obbligu li jiddivulgaw dikjarazzjoni mhux finanzjarja għandu japplika biss għal dawk l-impriżi l-kbar li jkunu entitajiet ta' interess pubbliku u għal dawk l-entitajiet ta' interess pubbliku li huma l-impriżi prinċipali ta' grupp kbir, li f'kull każ ikollhom għadd medju ta' impjegati li jaqbeż il-500, fil-każ ta' grupp fuq bażi konsolidata. Dan m'għandux jipprevjeni lill-Istati Membri milli jirrikjedu d-divulgazzjoni tal-informazzjoni mhux finanzjarja mill-impriżi u gruppi li mhumiex impriżi li jkunu soġġetti għal din id-Direttiva.

               (15)

               Bosta impriżi li jaqgħu fi ħdan l-ambitu tad-Direttiva 2013/34/UE tal-Parlament Ewropew u tal-Kunsill (3) huma membri ta' gruppi ta' impriżi. Għandhom jitħejjew rapporti ta' ġestjoni kkonsolidati sabiex l-informazzjoni dwar dawn il-gruppi ta' impriżi tkun tista' tingħata lil membri u lil partijiet terzi. Id-dritt nazzjonali li jirregola r-rapporti ta' ġestjoni kkonsolidati għandu għalhekk jiġi kkoordinat sabiex jintlaħqu l-għanijiet ta' komparabbiltà u konsistenza tal-informazzjoni li l-impriżi għandhom jippubblikaw fl-Unjoni.

               (16)

               L-awdituri statutorji u d-ditti tal-awdituri għandhom jivverifikaw biss li tkun ġiet ippreżentata d-dikjarazzjoni mhux finanzjarja jew ir-rapport separat Barra minn hekk, għandu jkun possibbli wkoll li l-Istati Membri jirrikjedu li l-informazzjoni inkluża fid-dikjarazzjoni mhux finanzjarja jew fir-rapport separat tkun verifikata minn fornitur indipendenti ta' servizzi ta' assigurazzjoni.

               (17)

               Bil-għan li tiġi ffaċilitata d-divulgazzjoni ta' informazzjoni mhux finanzjarja minn impriżi, il-Kummissjoni għandha tħejji linji gwida mhux vinkolanti, inklużi indikaturi prinċipali tal-prestazzjoni mhux finanzjarji ġenerali u settorjali. Il-Kummissjoni għandha tqis l-aħjar prattiki attwali, l-iżviluppi internazzjonali u r-riżultati ta' inizjattivi relatati tal-Unjoni. Il-Kummissjoni għandha twettaq konsultazzjonijiet xierqa inkluż mal-partijiet interessati rilevanti. Fir-rigward tal-aspetti ambjentali, il-Kummissjoni għandha tal-anqas tkopri l-użu tal-art, l-użu tal-ilma, l-emissjonijiet tal-gassijiet b'effett ta' serra u l-użu ta' materjali.

               (18)

               Id-diversità tal-kompetenzi u l-fehmiet tal-membri tal-korpi amministrattivi, maniġerjali u superviżorji ta' impriżi tiffaċilita fehim tajjeb tal-organizzazzjoni u l-kwistjonijiet tan-negozju tal-impriża kkonċernata. Hija tippermetti lill-membri ta' dawk il-korpi biex jisfidaw b'mod kostruttiv id-deċiżjonijiet tal-maniġment u biex ikunu aktar miftuħa għal ideat innovattivi, li jindirizzaw is-similarità tal-fehmiet tal-membri, magħrufa wkoll bħala l-fenomenu “raġunar fi grupp”. Hija tikkontribwixxi għalhekk għas-sorveljanza effettiva tal-immaniġġjar u l-governanza b'suċċess tal-impriża. Għalhekk, huwa importanti li tittejjeb it-trasparenza rigward il-politika tad-diversità applikata. Din għandha tinforma lis-suq dwar prattiki ta' governanza korporattiva u għalhekk tpoġġi pressjoni indiretta fuq l-impriżi biex ikollhom bordijiet aktar diversifikati.

               (19)

               L-obbligu ta' divulgazzjoni tal-politiki fir-rigward tad-diversità għal korpi amministrattivi, maniġerjali u superviżorji fir-rigward ta' aspetti bħalma huma, pereżempju, l-età, is-sess, jew l-isfond edukattiv u professjonali għandhom japplikaw biss għal ċerti impriżi kbar. Id-divulgazzjoni tal-politika dwar id-diversità għandha tkun parti mid-dikjarazzjoni ta' governanza korporattiva, kif stipulat fl-Artikolu 20 tad-Direttiva 2013/34/UE. Jekk ma tkun applikata l-ebda politika tad-diversità, m'għandu jkun hemm l-ebda obbligu li tiddaħħal waħda fis-seħħ, iżda d-dikjarazzjoni ta' governanza korporattiva għandha tinkludi spjega ċara għalfejn dan hu l-każ.

               (20)

               Ittieħdet nota tal-inizjattivi fil-livell tal-Unjoni, inkluż ir-rappurtar pajjiż b'pajjiż għal diversi setturi, kif ukoll ir-riferenzi magħmula mill-Kunsill Ewropew, fil-konklużjonijiet tiegħu tat-22 ta' Mejju 2013 u tad-19 u l-20 ta' Diċembru 2013, għar-rappurtar pajjiż b'pajjiż minn kumpaniji u gruppi kbar, dispożizzjonijiet simili fid-Direttiva 2013/36/UE tal-Parlament Ewropew u tal-Kunsill (4), u l-isforzi internazzjonali biex tittejjeb it-trasparenza fir-rappurtar finanzjarju. Fil-kuntest tal-G8 u tal-G20, l-OECD intalbet tfassal mudell standardizzat ta' rappurtar biex l-impriżi multinazzjonali jirrapportaw lill-awtoritajiet tat-taxxa dwar fejn jagħmlu l-profitti tagħhom u fejn iħallsu t-taxxa madwar id-dinja. Dawn l-iżviluppi jikkumplimentaw il-proposti f'din id-Direttiva, u huma miżuri adegwati għall-finijiet rispettivi tagħhom.

               (21)

               Peress li l-objettiv ta' din id-Direttiva, jiġifieri li żżid ir-rilevanza, il-konsistenza u l-komparabbiltà ta' informazzjoni divulgata minn ċerti impriżi u gruppi kbar fl-Unjoni, ma jistax jintlaħaq b'mod suffiċjenti mill-Istati Membri, iżda pjuttost jista', minħabba l-impatt tiegħu, jintlaħaq aħjar fil-livell tal-Unjoni, l-Unjoni tista' tadotta miżuri, skont il-prinċipju ta' sussidjarjetà kif stipulat fl-Artikolu 5 tat-Trattat dwar l-Unjoni Ewropea. Skont il-prinċipju tal-proporzjonalità, kif stabbilit f'dak l-Artikolu, din id-Direttiva ma tmurx lil hinn minn dak li huwa meħtieġ biex jintlaħaq dak l-objettiv.

               (22)

               Din id-Direttiva tirrispetta d-drittijiet fundamentali u tosserva l-prinċipji rikonoxxuti b'mod partikolari mill-Karta tad-Drittijiet Fundamentali tal-Unjoni Ewropea, inkluż il-libertà li wieħed ikollu negozju, ir-rispett għall-ħajja privata u l-protezzjoni tad-data personali. Din id-Direttiva għandha tiġi implimentata f'konformità ma' dawk id-drittijiet u prinċipji.

               (23)

               Id-Direttiva 2013/34/UE għandha għalhekk tiġi emendata konsegwentement,

         ADOTTAW DIN ID-DIRETTIVA:
   Artikolu 1
   Emendi għad-Direttiva 2013/34/UE
   Id-Direttiva 2013/34/UE hija emendata kif ġej:

               (1)

               Għandu jiddaħħal l-Artikolu li ġej:
               “Artikolu 19a
               Dikjarazzjoni mhux finanzjarja
               1.   L-impriżi kbar li huma entitajiet ta' interess pubbliku li fid-dati tal-karta tal-bilanċ tagħhom jaqbżu l-kriterju tal-għadd medju ta' 500 impjegat matul is-sena finanzjarja għandhom jinkludu fir-rapport ta' ġestjoni dikjarazzjoni mhux finanzjarja li jkun fiha informazzjoni sa fejn ikun meħtieġ għall-fehim tal-iżvilupp, il-prestazzjoni u l-pożizzjoni tal-impriża u tal-impatt tal-attività tagħha, relatata tal-anqas ma' kwistjonijiet ambjentali, soċjali u tal-impjegati, ir-rispett tad-drittijiet tal-bniedem, kwistjonijiet kontra l-korruzzjoni u t-tixħim, inklużi:

                           (a)

                           deskrizzjoni qasira tal-mudell tan-negozju tal-impriża;

                           (b)

                           deskrizzjoni tal-politiki segwiti mill-impriża fir-rigward ta' dawk il-kwistjonijiet, inklużi l-proċessi ta' diliġenza dovuta implimentati;

                           (c)

                           l-eżitu ta' dawk il-politiki;

                           (d)

                           ir-riskji prinċipali relatati ma' dawk il-kwistjonijiet marbuta mal-operazzjonijiet tal-impriża inklużi, fejn ikun rilevanti u proporzjonat, ir-relazzjonijiet kummerċjali, il-prodotti jew is-servizzi tagħha li x'aktarx jikkawżaw impatti negattivi fuq dawk l-oqsma, u kif l-impriża timmaniġġja dawk ir-riskji;

                           (e)

                           indikaturi prinċipali tal-prestazzjoni ta' natura mhux finanzjarja rilevanti għan-negozju partikolari.

                     Meta l-impriża ma ssegwix politiki fir-rigward ta' waħda jew aktar minn dawk il-kwistjonijiet, id-dikjarazzjoni mhux finanzjarja għandha tipprovdi spjegazzjoni ċara u motivata għaliex ma tagħmilx dan.
               Id-dikjarazzjoni mhux finanzjarja msemmija fl-ewwel subparagrafu għandha, fejn xieraq, tinkludi referenzi għall-ammonti rrappurtati fid-dikjarazzjonijiet finanzjarji annwali, u spjegazzjonijiet addizzjonali dwarhom.
               L-Istati Membri jistgħu jippermettu li titħalla barra informazzjoni relatata ma' żviluppi imminenti jew kwistjonijiet li jkunu qed jiġu nnegozjati f'każijiet straordinarji meta, fil-fehma debitament ġustifikata tal-membri tal-korpi amministrattivi, maniġerjali u superviżorji, li jaġixxu fil-limiti tal-kompetenzi mogħtija lilhom mil-liġi nazzjonali u li jkollhom responsabilità kollettiva għal dik l-opinjoni, id-divulgazzjoni ta' tali informazzjoni tippreġudika serjament il-pożizzjoni kummerċjali tal-impriża, sakemm tali ommissjoni ma tipprevenix fehim ġust u bbilanċjat tal-iżvilupp, il-prestazzjoni u l-pożizzjoni tal-impriża u tal-impatt tal-attività tagħha.
               Meta jeħtieġu l-iżvelar tal-informazzjonimsemmija fl-ewwel subparagrafu, l-Istati Membri għandhom jipprovdu li l-impriżi jistgħu jimxu fuq oqfsa nazzjonali, ibbażati fl-Unjoni jew internazzjonali u, jekk jagħmlu hekk, l-impriżi għandhom jispeċifikaw fuq liema oqfsa mxew.
               2.   Impriżi li jissodisfaw l-obbligi stipulati fil-paragrafu 1 għandhom jitqiesu li ssodisfaw l-obbligu relatat mal-analiżi tal-informazzjoni mhux finanzjarja stipulat fit-tielet subparagrafu tal-Artikolu 19(1).
               3.   Impriża, li tkun impriża sussidjarja, għandha tiġi eżentata mill-obbligu stabbilit fil-paragrafu 1, jekk dik l-impriża u l-impriżi sussidjarji tagħha jkunu inklużi fir-rapport ta' ġestjoni kkonsolidat jew ir-rapport separat ta' impriża oħra, imfassal skont l-Artikolu 29 u dan l-Artikolu.
               4.   Meta impriża tħejji rapport separat li jikkorrispondi għall-istess sena finanzjarja irrispettivament minn jekk tibbażax ruħha jew le fuq oqfsa nazzjonali, ibbażati fl-Unjoni jew internazzjonali u li jkopri l-informazzjoni meħtieġa għad-dikjarazzjoni mhux finanzjarja prevista fil-paragrafu 1, l-Istati Membri jistgħu jeżentaw lil dik l-impriża mill-obbligu li tħejji d-dikjarazzjoni mhux finanzjarja stabbilita fil-paragrafu 1, sakemm tali rapport separat:

                           (a)

                           jiġi ppubblikat flimkien mar-rapport ta' ġestjoni b'konformità mal-Artikolu 30; jew

                           (b)

                           ikun pubblikament disponibbli f'perjodu ta' żmien raġonevoli, li ma jaqbiżx sitt xhur wara d-data tal-karta tal-bilanċ, fuq il-websajt tal-impriża, u jkun hemm referenza għaliha fir-rapport ta' ġestjoni.

                     Il-paragrafu 2 għandu japplika mutatis mutandis għal impriżi li qed iħejju rapport separat kif imsemmi fil-ewwel subparagrafu ta' dan il-paragrafu.
               5.   L-Istati Membri għandhom jiżguraw li l-awditur statutorju jew id-ditta tal-awditjar jivverifikaw jekk ikunx ġew ipprovduti d-dikjarazzjoni mhux finanzjarja msemmija fil-paragrafu 1 jew ir-rapport separat imsemmi fil-paragrafu 4.
               6.   L-Istati Membri jistgħu jirrikjedu li l-informazzjoni fid-dikjarazzjoni mhux finanzjarja msemmija fil-paragrafu 1 jew fir-rapport separat imsemmi fil-paragrafu 4 jiġu vverifikati minn fornitur indipendenti ta' servizzi ta' assigurazzjoni.”.

               (2)

               L-Artikolu 20 huwa emendat kif ġej:

                           (a)

                           fil-paragrafu 1, jiżdied il-punt li ġej:

                                       “(g)

                                       deskrizzjoni tal-politika dwar id-diversità applikata fir-rigward tal-korpi amministrattivi, maniġerjali u superviżorji tal-impriża fir-rigward ta' aspetti bħalma huma, pereżempju, l-età, is-sess, jew l-isfond edukattiv u professjonali, l-għanijiet ta' dik il-politika dwar id-diversità, kif ġiet implimentata u r-riżultati fil-perjodu tar-rappurtar. Jekk ma tiġi applikata l-ebda tali politika, id-dikjarazzjoni għandha tinkludi spjegazzjoni dwar għalfejn dan hu l-każ.”

                                 :

                           (b)

                           il-paragrafu 3 huwa sostitwit b'dan li ġej:
                           “3.   L-awditur statutorju jew id-ditta tal-verifika għandhom jesprimu opinjoni skont it-tieni subparagrafu tal-Artikolu 34(1) rigward l-informazzjoni ppreparata skont il-punti (c) u (d) tal-paragrafu 1 ta' dan l-Artikolu u għandhom jivverifikaw li tkun ġiet ipprovduta l-informazzjoni msemmija fil-punti (a), (b), (e), (f) u (g) tal-paragrafu 1 ta' dan l-Artikolu.”;

                           (c)

                           il-paragrafu 4 huwa sostitwit b'dan li ġej:
                           “4.   L-Istati Membri jistgħu jeżentaw lill-impriżi msemmija fil-paragrafu 1 li jkunu ħarġu biss titoli li mhumiex ishma ammessi għan-negozjar f'suq regolat fis-sens tal-punt (14) tal-Artikolu 4(1) tad-Direttiva 2004/39/KE mill-applikazzjoni tal-punti (a), (b), (e), (f) u (g) tal-paragrafu 1 ta' dan l-Artikolu, sakemm dawn l-impriżi ma jkunux ħarġu ishma li jkunu nnegozjati f'faċilità multilaterali tan-negozjar fis-sens tal-punt (15) tal-Artikolu 4(1) tad-Direttiva 2004/39/KE.”;

                           (d)

                           għandu jiżdied il-paragrafu li ġej:
                           “5.   Minkejja l-Artikolu 40, il-punt (g) tal-paragrafu 1 m'għandux japplika għal impriżi żgħar u ta' daqs medju.”.

               (3)

               Għandu jiddaħħal l-Artikolu li ġej:
               “Artikolu 29a
               Dikjarazzjoni mhux finanzjarja kkonsolidata
               1.   L-entitajiet ta' interess pubbliku li huma kumpaniji prinċipali ta' grupp kbir li fid-dati tal-karta tal-bilanċ, fuq bażi kkonsolidata, jaqbeż il-kriterju tal-għadd medju ta' 500 impjegat matul is-sena finanzjarja għandhom jinkludu fir-rapport ta' ġestjoni kkonsolidat dikjarazzjoni mhux finanzjarja kkonsolidata li jkun fiha informazzjoni sa fejn ikun meħtieġ għall-fehim tal-iżvilupp, il-prestazzjoni u l-pożizzjoni tal-grupp u tal-impatt tal-attività tiegħu, relatata tal-anqas ma' kwistjonijiet ambjentali, soċjali u tal-impjegati, ir-rispett tad-drittijiet tal-bniedem, kwistjonijiet kontra l-korruzzjoni u t-tixħim, inklużi:

                           (a)

                           deskrizzjoni qasira tal-mudell tan-negozju tal-grupp;

                           (b)

                           deskrizzjoni tal-politiki segwiti mill-grupp fir-rigward ta' dawk il-kwistjonijiet, inklużi l-proċessi ta' dileġenza dovuta implimentati;

                           (c)

                           l-eżitu ta' dawk il-politiki;

                           (d)

                           ir-riskji prinċipali relatati ma' dawk il-kwistjonijiet marbuta mal-operazzjonijiet tal-grupp inklużi, fejn ikun rilevanti u proporzjonat, ir-relazzjonijiet kummerċjali, il-prodotti jew is-servizzi tiegħu li x'aktarx jikkawżaw impatti negattivi fuq dawk l-oqsma, u kif il-grupp jimmaniġġja dawk ir-riskji;

                           (e)

                           l-indikaturi prinċipali tal-prestazzjoni mhux finanzjarji relevanti għan-negozju partikolari.

                     Meta l-grupp ma jsegwix politiki fir-rigward ta' waħda jew aktar minn dawk il-kwistjonijiet, id-dikjarazzjoni mhux finanzjarja kkonsolidata għandha tipprovdi spjegazzjoni ċara u motivata għaliex ma jagħmilx dan.
               Id-dikjarazzjoni mhux finanzjarja kkonsolidata imsemmija fl-ewwel subparagrafu għandha, fejn xieraq, tinkludi referenzi għall-ammonti rrappurtati fid-dikjarazzjonijiet finanzjarji kkonsolidati, u spjegazzjonijiet addizzjonali dwarhom.
               L-Istati Membri jistgħu jippermettu li titħalla barra informazzjoni relatata ma' żviluppi imminenti jew kwistjonijiet li jkunu qed jiġu nnegozjati f'każijiet straordinarji meta, fil-fehma debitament ġustifikata tal-membri tal-korpi amministrattivi, maniġerjali u superviżorji, li jaġixxu fil-limiti tal-kompetenzi mogħtija lilhom mil-liġi nazzjonali u li jkollhom responsabilità kollettiva għal dik l-opinjoni, id-divulgazzjoni ta' tali informazzjoni tippreġudika serjament il-pożizzjoni kummerċjali tal-grupp, sakemm tali ommissjoni ma tipprevenix fehim ġust u bbilanċjat tal-iżvilupp, il-prestazzjoni u l-pożizzjoni tal-grupp u tal-impatt tal-attività tiegħu.
               Meta jeħtieġu l-iżvelar tal-informazzjoni msemmija fl-ewwel subparagrafu, l-Istati Membri għandhom jipprovdu li l-impriża prinċipali tista' timxi fuq oqfsa nazzjonali, ibbażati fl-Unjoni jew internazzjonali u, jekk tagħmel hekk, l-impriża prinċipali għandha tispeċifika fuq liema oqfsa mxiet.
               2.   Impriża prinċipali li tissodisfa l-obbligi stipulati fil-paragrafu 1 għandha titqies li tissodisfa l-obbligu relatat mal-analiżi tal-informazzjoni mhux finanzjarja stipulat fit-tielet subparagrafu tal-Artikolu 19(1) u fl-Artikolu 29.
               3.   Impriża prinċipali li hija wkoll impriża sussidjarja għandha tkun eżentata mill-obbligi stabbiliti fil-paragrafu 1, jekk dik l-impriża prinċipali eżentata u s-sussidjarji tagħha huma inklużi fir-rapport ta' ġestjoni kkonsolidat jew fir-rapport separat ta' impriża oħra mfassal skont l-Artikolu 29 u dan l-Artikolu.
               4.   Meta impriża prinċipali tħejji rapport separat li jikkorrispondi għall-istess sena finanzjarja, li jirreferi għall-grupp kollu, irrispettivament jekk tużax oqfsa nazzjonali, ibbażati fl-Unjoni jew internazzjonali u li jkopri l-informazzjoni meħtieġa għad-dikjarazzjoni mhux finanzjarja kkonsolidata kif previst fil-paragrafu 1, l-Istati Membri jistgħu jeżentaw lil dik l-impriża prinċipali mill-obbligu li tħejji d-dikjarazzjoni mhux finanzjarja kkonsolidata stabbilita fil-paragrafu 1, sakemm tali rapport separat:

                           (a)

                           jiġi ppubblikat flimkien mar-rapport ta' ġestjoni kkonsolidat b'konformità mal-Artikolu 30; jew

                           (b)

                           ikun pubblikament disponibbli f'perjodu ta' żmien raġonevoli, li m'għandux jaqbeż is-sitt xhur wara d-data tal-karta tal-bilanċ, fuq il-websajt tal-impriża prinċipali, u jkun hemm referenza għaliha fir-rapport ta' ġestjoni kkonsolidat.

                     Il-paragrafu 2 għandu japplika mutatis mutandis għal impriżi li qed iħejju rapport separat kif imsemmi fil-ewwel subparagrafu ta' dan il-paragrafu.
               5.   L-Istati Membri għandhom jiżguraw li l-awditur statutorju jew id-ditta tal-awditjar jivverifikaw jekk ikunx ġew ipprovduti d-dikjarazzjoni mhux finanzjarja kkonsolidata msemmija fil-paragrafu 1 jew ir-rapport separat imsemmi fil-paragrafu 4.
               6.   L-Istati Membri jistgħu jirrikjedu li l-informazzjoni fid-dikjarazzjoni mhux finanzjarja kkonsolidata msemmija fil-paragrafu 1 jew fir-rapport separat imsemmi fil-paragrafu 4 jiġu vverifikati minn fornitur indipendenti ta' servizzi ta' assigurazzjoni.”.

               (4)

               Fl-Artikolu 33, il-paragrafu 1 huwa sostitwit b'dan li ġej:
               “1.   L-Istati Membri għandhom jiżguraw li l-membri tal-korpi amministrattivi, ta' tmexxija u ta' sorveljanza ta' impriża, waqt li jaġixxu fil-limiti tal-kompetenzi assenjati lilhom mil-liġi nazzjonali, ikollhom ir-responsabbiltà kollettiva li jiżguraw li:

                           (a)

                           id-dikjarazzjonijiet finanzjarji annwali, ir-rapport ta' ġestjoni, id-dikjarazzjoni ta' governanza korporattiva, meta dawn jiġu pprovduti separatament, u r-rapport imsemmi fl-Artikolu 19a(4); u

                           (b)

                           id-dikjarazzjonijiet finanzjarji kkonsolidati, ir-rapport ta' ġestjoni kkonsolidat, id-dikjarazzjoni ta' governanza korporattiva kkonsolidata, meta dawn jiġu pprovduti separatament, u r-rapport imsemmi fl-Artikolu 29a(4),

                     jitħejjew u jiġu ppubblikati b'konformità mar-rekwiżiti ta' din id-Direttiva u, fejn applikabbli, mal-istandards internazzjonali tal-kontabbiltà adottati skont ir-Regolament (KE) Nru 1606/2002.”.

               (5)

               Fl-Artikolu 34, għandu jiżdied il-paragrafu li ġej:
               “3.   Dan l-Artikolu m'għandux japplika għad-dikjarazzjoni mhux finanzjarja msemmija fl-Artikolu 19a(1) u d-dikjarazzjoni mhux finanzjarja kkonsolidata msemmija fl-Artikolu 29a(1) jew ir-rapporti separati msemmija fl-Artikoli 19a(4) u 29a(4).”.

               (6)

               Fl-Artikolu 48, il-paragrafu li ġej għandu jiddaħħal qabel l-aħħar paragrafu:
               “Ir-rapport għandu jikkunsidra wkoll, filwaqt li jitqiesu l-iżviluppi fl-OECD u r-riżultati ta' inizjattivi Ewropej relatati, il-possibilità li jiġi introdott obbligu li jirrikjedi li l-impriżi kbar jipproduċu fuq bażi annwali, rapport pajjiż b'pajjiż għal kull Stat Membru u pajjiż terz li joperaw fih, li, bħala minimu, ikun fih informazzjoni dwar il-profitti magħmula, it-taxxi mħallsa fuq il-profitti u s-sussidji pubbliċi riċevuti.”.
         Artikolu 2
   Gwida dwar ir-rapportar
   Il-Kummissjoni għandha tħejji linji gwida mhux vinkolanti dwar il-metodoloġija għar-rapportar tal-informazzjoni mhux finanzjarja, inklużi indikaturi prinċipali tal-prestazzjoni ta' natura mhux finanzjarja, li jkunu ġenerali u settorjali, bl-għan li tiffaċilita d-divulgazzjoni relevanti, utli u komparabbli ta' informazzjoni mhux finanzjarja minn impriżi. Meta tagħmel dan, il-Kummissjoni għandha tikkonsulta l-partijiet interessati relevanti.
   Il-Kummissjoni għandha tippubblika l-linji gwida sa sas-6 ta' Diċembru 2016.
   Artikolu 3
   Reviżjoni
   Il-Kummissjoni għandha tippreżenta rapport lill-Parlament Ewropew u lill-Kunsill dwar l-implimentazzjoni ta' din id-Direttiva, inklużi, fost aspetti oħra, il-kamp ta' applikazzjoni tagħha, b'mod partikolari fir-rigward ta' impriżi kbar mhux kwotati fil-Borża, l-effettività tagħha u l-livell ta' gwida u metodi pprovduti. Ir-rapport għandu jiġi ppubblikat sa sas-6 ta' Diċembru 2018, u għandu jkun akkumpanjat, jekk dan ikun xieraq, minn proposti leġiżlattivi.
   Artikolu 4
   Traspożizzjoni
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji biex jikkonformaw ma' din id-Direttiva sa sas-6 ta' Diċembru 2016. Huma għandhom jinfurmaw il-Kummissjoni minnufih.
   L-Istati Membri għandhom jipprovdu li d-dispożizzjonijiet li hemm referenza għalihom fl-ewwel subparagrafu japplikaw għall-impriżi kollha li jaqgħu taħt il-kamp ta' applikazzjoni tal-Artikolu 1 għas-sena finanzjarja li tibda fl-1 ta' Jannar 2017, jew matul is-sena finanzjarja 2017.
   Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew ikunu akkumpanjati minn tali referenza fl-okkażżjoni tal-pubblikazzjoni uffiċjali tagħhom. Il-metodi kif issir tali referenza għandhom jiġu stabbiliti mill-Istati Membri.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 5
   Dħul fis-seħħ
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 6
   Destinatarji
   Din id-Direttiva hija indirizzata lill-Istati Membri.

      Magħmul fi Strasburgu, it-22 ta' Ottubru 2014.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         B. DELLA VEDOVA

      (1)  ĠU C 327, 12.11.2013, p. 47.

      (2)  Il-Pożizzjoni tal-Parlament Ewropew tal-15 ta' April 2014 (għadha mhijiex pubblikata fil-Ġurnal Uffiċjali) u d-Deċiżjoni tal-Kunsill tad-29 ta' Settembru 2014.

      (3)  Id-Direttiva 2013/34/UE tal-Parlament Ewropew u tal-Kunsill tas-26 ta' Ġunju 2013 dwar id-dikjarazzjonijiet finanzjarji annwali, id-dikjarazzjonijiet finanzjarji kkonsolidati u r-rapporti relatati ta' ċerti tipi ta' impriżi, u li temenda d-Direttiva 2006/43/KE tal-Parlament Ewropew u tal-Kunsill u li tħassar id-Direttivi tal-Kunsill 78/660/KEE u 83/349/KEE (ĠU L 182, 29.6.2013, p. 19).

      (4)  Id-Direttiva 2013/36/UE tal-Parlament Ewropew u tal-Kunsill tas-26 ta' Ġunju 2013 dwar l-aċċess għall-attività tal-istituzzjonijiet ta' kreditu u s-superviżjoni prudenzjali tal-istituzzjonijiet ta' kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (ĠU L 176, 27.6.2013, p. 338).